FI Euroopan unionin virallinen lehti C 296/2

Tiivistelmä valtiontuista, joita jäsenvaltio on ilmoittanut myöntävänsä EY:n perustamissopimuksen 87 ja 88 artiklan soveltamisesta maataloustuotteiden tuottamisen, jalostamisen ja kaupan pitämisen alalla toimiville pienille ja keskisuurille yrityksille myönnettävään valtiontukeen 23 päivänä joulukuuta 2003 annetun komission asetuksen (EY) N:o 1/2004 nojalla

(ETA:n kannalta merkityksellinen teksti)

(2006/C 296/02)

XA-numero: XA 92/06

Jäsenvaltio: Yhdistynyt kuningaskunta

Alue: Lancashire (Blackpoolin ja Blackburnin hallintoalueet mukaan luettuna)

Tukiohjelman nimike tai yksittäistä tukea saavan yrityksen nimi: Lancashire Rural Recovery Grant Fund (Lancashiren maaseudun elvyttämisen tukirahasto, RRGF)

Oikeusperusta: Section 5 of the Regional Development Agencies Act 1998

Tukiohjelman arvioidut vuosikustannukset tai yritykselle myönnetyn yksittäisen tuen kokonaismäärä: Ohjelman avulla myönnetyn julkisen sektorin rahoituksen kokonaismäärä on 1 034 061 Englannin puntaa. Se jaetaan kahdelle varainhoitovuodelle seuraavasti:

1.4.2006–31.3.2007: 743 108 GBP

1.4.2007–31.3.2008: 290 953 GBP

Tuen enimmäisintensiteetti: Tuen bruttointensiteetti ei saa ylittää jäljempänä asetettuja tasoja:

4 artikla. Maatilainvestoinnit. 50 prosenttia tukikelpoisista kustannuksista epäsuotuisimmilla alueilla ja 40 prosenttia muilla alueilla.

7 artikla. Maataloustuotteiden jalostus ja kaupan pitäminen. 40 prosenttia tukikelpoisista kustannuksista

10 artikla. Tuki tuottajaryhmittymille. Tämän artiklan mukaisesti myönnettävän julkisen tuen kokonaismäärä saa olla enintään 100 000 EUR tuensaajaa kohti minä tahansa kolmen vuoden kautena. Tukea voidaan myöntää kattamaan enintään 100 prosenttia ensimmäisenä vuonna aiheutuneista tukikelpoisista kustannuksista, ja sitä vähennetään kunakin seuraavana toimintavuonna 20 prosenttia siten, että tuen määrä rajoitetaan toisena vuonna 80 prosenttiin tukikelpoisista kustannuksista.

14 artikla. Teknisen tuen antaminen. Tukea voidaan myöntää kattamaan enintään 100 prosenttia tämän artiklan mukaisista tukikelpoisista kustannuksista. Yksittäiselle tuensaajalle myönnettävän tuen määrä saa kuitenkin olla enintään 100 000 EUR minä tahansa kolmen vuoden kautena.

Täytäntöönpanopäivä: Järjestelmästä voidaan hakea tukea 19. lokakuuta 2006 alkaen.

Tukiohjelman tai yksittäisen tuen kesto: Tukiohjelma on voimassa 30. päivään maaliskuuta 2008 asti. Ohjelmaan voi kuitenkin olla tarpeen tehdä muutoksia ennen mainittua ajankohtaa EU:n valtiontukisääntöihin mahdollisesti tehtävien muutosten huomioon ottamiseksi.

Tuen tarkoitus: Tuen tavoitteena on edistää Lancashiren maaseututalouden pitkän aikavälin kehittämistä myöntämällä rahoitustukea komission asetuksen (EY) N:o 70/2001 (sellaisena kuin se on muutettuna) liitteessä 1 määritellyille pienille ja keskisuurille yrityksille. RRGF:n tukea saadakseen yrityksen on joko sijaittava Office of National Statistics -viraston Rural and Urban Area Classification 2004 -luokittelun mukaisella maaseutu-, kaupunki- tai taajama-alueella, tai sen on oltava ”Urban Business with Rural Interests” eli kaupunkialueella sijaitseva yritys, joka harjoittaa maaseutualueisiin vaikuttavaa toimintaa. Järjestelmän tavoitteena on auttaa maaseutuyrityksiä, jotka eivät voi saada tukea olemassa olevista tukijärjestelmistä.

Järjestelmästä voidaan myöntää seuraavanlaisia tukia:

Maatilainvestoinnit: Tukikelpoisia kustannuksia ovat: a) kiinteän omaisuuden rakentaminen, hankinta tai parantaminen; b) uusien koneiden ja laitteiden hankinta tai ostoleasing; ja c) ammattihenkilöstön palkkioista, toteutettavuustutkimuksista sekä patenttien ja lupien hankinnasta aiheutuvat menot, jos ne ovat yhteensä enintään 12 prosenttia edellä olevan a ja/tai b alakohdan mukaisesti aiheutuneista menoista. Tämä on yhdenmukaista asetuksen (EY) N:o 1/2004 4 artiklan kanssa.

Maataloustuotteiden jalostus ja kaupan pitäminen: Tukikelpoisia kustannuksia ovat: a) kiinteän omaisuuden rakentaminen, hankinta tai parantaminen; b) uusien koneiden ja laitteiden hankinta tai ostoleasing; ja c) ammattihenkilöstön palkkioista, toteutettavuustutkimuksista sekä patenttien ja lupien hankinnasta aiheutuvat menot, jos ne ovat yhteensä enintään 12 prosenttia edellä olevan a ja/tai b alakohdan mukaisesti aiheutuneista menoista. Tämä on yhdenmukaista asetuksen (EY) N:o 1/2004 7 artiklan kanssa.

Tuki tuottajaryhmittymille: Tukikelpoisia kustannuksia ovat: a) soveltuvien tilojen vuokraaminen; b) toimistolaitteiden hankinta, tietokoneet ja niiden ohjelmistot mukaan luettuina; c) hallintohenkilöstöstä aiheutuvat kustannukset; d) yleiskulut; ja e) palkkiot oikeudellisista ja hallinnollisista palveluista. Tämä on yhdenmukaista asetuksen (EY) N:o 1/2004 10 artiklan kanssa.

Teknisen tuen antaminen: Tämän toimenpiteen nojalla tukikelpoisia menoja ovat:

a) viljelijöiden ja maataloustyöntekijöiden opetus ja koulutus: (i) koulutusohjelman järjestämiskustannukset, (ii) osallistujien matka- ja oleskelumenot, (iii) viljelijän tai maataloustyöntekijän poissaolon aikana lomituspalveluista aiheutuneet kustannukset;

b) maatilojen lomituspalvelut: viljelijän, viljelijän kumppanin tai maataloustyöntekijän varsinaiset lomituskustannukset sairauden ja lomien aikana;

c) sellaisten neuvontapalvelujen maksut, jotka eivät koske jatkuvaa tai säännöllistä toimintaa, eivätkä liity yrityksen tavanomaisiin toimintakuluihin, kuten rutiininomaisiin veroneuvontapalveluihin, säännöllisiin lainopillisiin palveluihin tai mainontaan;

d) kilpailujen, näyttelyiden ja messujen järjestäminen ja niihin osallistuminen: (i) osallistumismaksut; (ii) matkakulut; (iii) julkaisujen kustannukset; (iv) näyttelytilojen vuokra.

Tämä on yhdenmukaista asetuksen (EY) N:o 1/2004 14 artiklan kanssa.

Alat, joita tuki koskee: Tätä järjestelmää sovelletaan kaikkiin kohdealueen pk-yrityksiin niiden toiminta-alasta riippumatta, lukuun ottamatta esimerkiksi kalastus- ja vesiviljelyaloja, joille myönnettävästä tuesta säädetään erityissäännöin, asetuksin ja direktiivein. Tämän järjestelmän nojalla tukea myönnetään mitä tahansa maataloustuotetta tuottaville, jalostaville tai kaupan pitäville yrityksille.

Järjestelmästä myönnetään tukea muille kuin maatalousyrityksille joko komission asetuksessa (EY) N:o 69/2001 vahvistettujen vähämerkityksistä tukea koskevien sääntöjen nojalla tai vaihtoehtoisesti, mikäli asianmukaisempaa, Euroopan yhteisön perustamissopimuksen 87 ja 88 artiklan soveltamisesta pienille ja keskisuurille yrityksille myönnettyyn valtiontukeen 12 päivänä tammikuuta 2001 annetun komission asetuksen (EY) N:o 70/2001 nojalla. RRGF on annettu tiedoksi asetuksen (EY) N:o 70/2001 mukaisesti, ja kilpailun pääosasto on rekisteröinyt sen järjestelmän viitenumerolla XS 56/06.

Tuen myöntävän viranomaisen nimi ja osoite: The Rural Recovery Grant Fund -rahaston hallinnosta vastaa Lancashire County Developments Ltd, joka on Lancashiren kreivikunnnan valtuuston taloudellisen kehityksen osasto. Sen postiosoite on:

Lancashire County Developments Ltd

Robert House

Starkie Street

PR1 3LU Preston

United Kingdom

Internet-osoite: Lisätietoja kyseisestä maaseudun elvyttämisen tukiohjelmasta on Internet-sivuilla osoitteessa:

http://www.lcdl.co.uk/grant_programmes/RRGF%20Scheme%20Criteria%20(Agricultural%20Businesses).pdf.

Vaihtoehtoisesti voitte tutustua Yhdistyneen kuningaskunnan Defra-viranomaisen sivuihin, joilla esitetään maatalousalalla valtiontukia saavat tukijärjestelmät: www.defra.gov.uk/farm/policy/state-aid/setup/exist-exempt.htm. Valitkaa linkki 'Lancashire Rural Recovery Grant Fund'.

Muita tietoja: Palvelun vastaanottaja voi vapaasti valita ohjelmasta rahoitettujen teknisten tukipalvelujen tarjoajan.

Yhdistyneen kuningaskunnan toimivaltaisen viranomaisen (Department for Environment, Food and Rural Affairs) puolesta päivännyt ja allekirjoittanut:

Neil Marr

Agricultural State Aid Advisor

Defra

8B 9 Millbank

c/o 17 Smith Square

SW1P 3JR London

United Kingdom

XA-numero: XA 87/06

Jäsenvaltio: Yhdistynyt kuningaskunta

Alue: Somerset. Tukea myönnetään seuraaville hallinnollisille alueille:

West Somerset District Council

Taunton Deane Borough Council

Sedgemoor District Council

Mendip District Council

South Somerset District Council

Tukijärjestelmän nimike tai yksittäistä tukea saavan yrityksen nimi: Somerset Rural Business Support Service

Oikeusperusta: Sections 4 and 5 of The Regional Development Agencies Act 1998

Tukiohjelman arvioidut vuosikustannukset tai yritykselle myönnetyn yksittäisen tuen kokonaismäärä:

1. lokakuuta 2006–30. syyskuuta 2007: 167 000 GBP

1. lokakuuta 2007–30. syyskuuta 2008: 175 000 GBP

Tuen enimmäisintensiteetti: 100 %

Täytäntöönpanopäivämäärä:

Tukijärjestelmän tai yksittäisen tuen kesto: Järjestelmästä voidaan hakea tukea 1.10.2006–30.9.2008 välisenä aikana. Järjestelmään voi kuitenkin olla tarpeen tehdä muutoksia ennen mainittua ajankohtaa EU:n valtiontukisääntöihin mahdollisesti tehtävien muutosten huomioon ottamiseksi.

Tuen tarkoitus: Toimialakohtainen kehittäminen

Järjestelmän tarkoituksena on antaa neuvontapalvelua edellä määritellyllä alueella sekä ohjata avuntarvitsijoita saamaan lisätukea muilta järjestöiltä.

Tukea myönnetään asetuksen (EY) N:o 1/2004 14 artiklan mukaisesti. Tukikelpoisia kustannuksia ovat neuvontapalveluista aiheutuvat kustannukset.

Alat, joita tuki koskee: Tukijärjestelmä koskee yrityksiä, jotka toimivat maataloussektorilla, maankäyttöön perustuvan toiminnan sektorilla tai jollakin edellisten osa-alalla. Tähän sisältyvät tuotannon, jalostuksen ja kaupanpitämisen alalla toimivat yritykset. Tarvittaessa järjestelmästä ohjataan edelleen kääntymään toisten palveluntarjoajien puoleen.

Tuen myöntävän viranomaisen nimi ja osoite:

South Somerset District Council Brympton Way Yeovil BA20 2HT Somerset United Kingdom

Tukipalvelut tarjoaa:

Somerset Rural Business Support Scheme (Somersetin maaseutuyritysten neuvontaohjelma)

Osoite sama kuin yllä

Pääasiallinen yhteyshenkilö:

David Julian Principal Economic Development Officer South Somerset District Council

Internet-osoite: http://www.southsomerset.gov.uk/index.jsp?articleid=1929

Valitse Somerset Rural Business Support Service — Somerset vasemmanpuoleisesta valikosta. Järjestelmästä saa tietoa myös Yhdistyneen kuningaskunnan maatalousministeriön Defran sivuilta, joilla esitetään kaikki maatalousalalla valtiontukia saavat tukijärjestelmät, joille on myönnetty poikkeus. Osoite

http://www.defra.gov.uk/farm/state-aid/setup/exist-exempt.htm

Valitse Somerset Rural Business Support Scheme.

Muita tietoja: Ohjelma ei ole tarkoitettu ainoastaan viljelijöille, vaan myös muille maankäyttäjille. Muille kuin maatalousyrityksille tuki maksetaan vähämerkityksistä tukea koskevan komission asetuksen (EY) N:o 69/2001 mukaisesti.

Tuensaaja ei voi valita palveluntarjoajaansa. Palveluntarjoaja on Somerset Rural Business Support Service, joka valittiin tarjouskilpailulla asetuksen (EY) N:o 1/2004 14 artiklan 5 kohdan mukaisia markkinaperiaatteita noudattaen.

Allekirjoittanut ympäristöstä, elintarvikkeista ja maaseutuasioista vastaavan osaston (Yhdistyneen kuningaskunnan toimivaltainen viranomainen) puolesta

Neil Marr

Agricultural State Aid Advisor

Department for Environment, Food and Rural Affairs

Area 8e

9, Millbank

c/o Nobel House

17, Smith Square

SW1P 3JR London

United Kingdom

XA Numero: XA 88/06

Jäsenvaltio: Espanja

Alue: Andalusia

Tukijärjestelmän nimike tai yksittäistä tukea saavan yrityksen nimi: Tuet maataloustuotteiden jalostukseen ja kaupan pitämiseen

Oikeusperusta:

— Sección 8a del Decreto 280/2001, por el que se establecen las ayudas de la Junta de Andalucía a los sectores agrícola, ganadero y forestal incluidas en el Programa Operativo-Integrado Regional de Andalucía para el Desarrollo del Marco Comunitario de Apoyo 2000-2006, publicado en el Boletín Oficial de la Junta de Andalucía el 29 de diciembre de 2001.

— La Orden de 10 de julio de 2002 por la que se desarrolla parcialmente la sección 8, sobre ayudas para la transformación y comercialización de los productos agroalimentarios, del Decreto 280/2001, publicada en el Boletín Oficial de la Junta de Andalucía el 27 de julio de 2002.

— La Resolución de 29 de diciembre de 2003 de la Dirección General de Industrias y Promoción Agroalimentarias, por la que se convocan para el año 2003 y 2004 las ayudas previstas en la orden de 10 de julio de 2002.

— Koska tukikelpoisten hakemusten suuresta määrästä ja Euroopan yhteisön varojen riittämättömyydestä johtuen kaikkia haettuja tukia ei voida myöntää, osa tuista on myönnettävä omarahoitteisista talousarvioista. Näihin omarahoitteisiin tukiin ei voida soveltaa asetuksen (EY) N:o 1257/1999 51 ja 52 artiklassa säädettyä poikkeusta Andalusian ohjelmasuunnitteluasiakirjan hyväksymisestä 29. joulukuuta 2000 tehdyn päätöksen 4 artiklan mukaisesti.

— Osa edellä mainituista pk-yritysten asetuksen 280/2001 40 §:n 3 momentin a, b ja c alamomentin mukaisiin tukikelpoisiin hankkeisiin myönnettävistä tuista perustuu EY:n perustamissopimuksen 87 ja 88 artiklan soveltamisesta maataloustuotteiden tuottamisen, jalostamisen ja kaupan pitämisen alalla toimiville pienille ja keskisuurille yrityksille myönnettävään valtiontukeen 23 päivänä joulukuuta 2003 annettuun komission asetukseen (EY) N:o 1/2004 (EUVL L 1, 3.1.2004).

— La Resolución de concesión de las ayudas, de la Dirección General de Industrias y Promoción Agroalimentarias, por la que se concede al solicitante la ayuda prevista en la orden de 10 de julio de 2002. Asianomaiselle ilmoitetaan hänen hakemuksensa kuulumisesta mainitun asetuksen soveltamisalaan tätä koskevalla viittauksella, joka sisältyy tuen myöntämispäätöksen. Mainitun viittauksen sisältävän päätöksen malli on liitteenä.

Kun päätökset on tehty, myönnettyjä tukia koskeva luettelo julkaistaan virallisessa lehdessä; tällöin myös mainitaan, kuuluuko tuki asetuksen (EY) N:o 1/2004 soveltamisalaan.

Tukiohjelman arvioidut vuosikustannukset tai yritykselle myönnetyn yksittäisen tuen kokonaismäärä: 45 000 000 EUR, joka jaetaan 1. syyskuuta 2006 alkaen asetuksen (EY) N:o 1/2004 maataloustuotteiden jalostusta ja kaupan pitämistä koskevan tukijärjestelmän vuoden 2004 tukihakemuksia koskevan päätöksen mukaisesti.

Tuen enimmäisintensiteetti: 29 %

Täytäntöönpanoajankohta: 1 päivästä syyskuuta 2006 alkaen

Tukijärjestelmän tai yksittäisen tuen kesto: Viimeinen tuen myöntämispäivä on 31.12.2006.

Tuen tarkoitus: Asetuksen (EY) N:o 1/2004 7 artiklan mukaiset maataloustuotteiden jalostukseen ja kaupan pitämiseen tarkoitetut tuet.

Tukikelpoisia kustannuksia ovat:

— Kiinteän omaisuuden rakennus-, hankinta- tai parantamiskustannukset

— Uusien koneiden ja laitteiden hankintakustannukset tuotteiden markkina-arvoon saakka

— Yleiskulut, kuten arkkitehtien, insinöörien ja konsulttien palkkiot, toteutettavuustutkimukset sekä patenttien ja käyttölupien hankintakulut, enintään 12 prosentin määrään investoinnin kustannuksista

Asianomainen ala/asianomaiset alat: Jalostusala

Tuen myöntävän viranomaisen nimi ja osoite:

Dirección General de Industrias y Promoción Agroalimentarias, Consejería de Agricultura y Pesca de la Junta de Andalucía. calle Tabladilla s/n E-Sevilla

Internet-osoite:: http:// www.cap.junta-andalucia.es/agriculturaypesca/portal/opencms/portal/portada.jsp

XA-numero: XA 89/06

Jäsenvaltio: Italia

Alue: Friuli-Venezia Giulia

Tukijärjestelmän nimike tai yksittäistä tukea saavan yrityksen nimi: Laki nro 1329/65 (nk. Sabatini-laki) — Tuet uusien työkoneiden tai tuotantokaluston ostoon tai vuokraamiseen. Maatalousala

Oikeusperusta: Legge 28 novembre 1965 n. 1329.

Regolamento concernente criteri e modalità per la concessione delle agevolazioni di cui alla legge 1329/1965 emanato con decreto del Presidente della Regione 9 agosto 2006, n. 0244/Pres.

Tukiohjelman arvioidut vuosikustannukset tai yritykselle myönnetyn yksittäisen tuen kokonaismäärä: Kaikille tuotannonaloille lain nro 1329/1965 mukaisesti myönnetyt alustavat kokonaismäärärahat ovat 11 876 528,04 EUR.

Tuen enimmäisintensiteetti: Epäsuotuisilla alueilla (asetuksen (EY) N:o 1257/1999 18–20 artikla) toimivien yritysten osalta tuen bruttointensiteetti saa olla enintään 50 prosenttia tukikelpoisista kustannuksista.

Muilla kuin epäsuotuisilla alueilla toimivien yritysten osalta tuen bruttointensiteetti saa olla enintään 40 prosenttia tukikelpoisista kustannuksista.

Täytäntöönpanopäivä: Tukijärjestelmä tulee voimaan kolmantenakymmenentenä päivänä sen jälkeen, kun se on julkaistu alueen virallisessa lehdessä ja joka tapauksessa ryhmäpoikkeusasetuksen (EY) N:o 1/2004 19 artiklan 1 kohdan mukaisesti aikaisintaan 10 työpäivän kuluttua tämän tiivistelmälomakkeen lähettämisestä.

Tukijärjestelmän tai yksittäisen tuen kesto: 31.12.2006 saakka

Tuen tarkoitus: Pk-yrityksille myönnettävän tuen tarkoituksena on helpottaa uusien, suoraan tehtaalta saapuvien yli 1 000 euron hintaisten työkoneiden ja tuotantokaluston hankintaa tai vuokraamista. Asennus-, koekäyttö-, kuljetus- ja pakkauskustannukset ovat tukikelpoisia siltä osin, kun niiden osuus on enintään 15 prosenttia koneen hinnasta.

Tukikelpoisilla investoinneilla on pyrittävä yhteen tai useampaan seuraavista tavoitteista:

tuotantokustannusten supistaminen

tuotannon parantaminen ja uudelleensuuntaaminen

laadun parantaminen

luonnonympäristön, hygieniaolosuhteiden ja eläinten hyvinvointia koskevien vaatimusten säilyttäminen ja parantaminen

maataloustoiminnan monipuolistaminen.

Tukeen sovelletaan 23. joulukuuta 2003 annetun asetuksen (EY) N:o 1/2004 4 artiklaa (EUVL L 1, 3.1.2004).

Alat, joita tuki koskee: Maataloustuotteiden tuottamisen, jalostamisen ja/tai kaupan pitämisen alalla toimivat pienet ja keskisuuret yritykset.

Tuen myöntävän viranomaisen nimi ja osoite:

Regione autonoma Friuli Venezia Giulia Direzione centrale attività produttive Servizio sostegno e promozione comparto produttivo industriale Via Trento, 2 I-34123-Trieste

Internet-osoite: www.regione.fvg.it

Muita tietoja: Il Direttore del Servizio sostegno e promozione del comparto produttivo industriale

Dott. Massimo Zanini